Seguntes os datos scientificos disponibles, os marcadors cheneticos no pueden doncas pas emplegar-se ta predicir o comportamiento sexual. A lo contrario que ta atros comportamientos complexos nuestros, a chenetica influye en o comportamiento sexual, pero estando muito "polichenico": arredol d'o 25% d'os nuestros sexuals en penderban, pero a traviés d'as interaccions de cientos a mils de chens e loci, habendo-ne cadagún de chicotz efectos, estando asinas o comportamiento sexual mas influito por a historia de cadagún, a suya cultura e interaccions socials. Manimenos, se ye detectato un esbirriai en iste estudio: En realidat, si una presona ya ha habito una relación sexual estraficata con unatra presona d'o mesmo sexo, ista puet haber alcurrito por refitolería, o que poderba reflectar una ubridura ta nuevas experiencias mas bien que una orientación sexual. En cuenta de preguntar a las presonas enqüestatas si n'han habito de relacions sexuals con una presona d'o mesmo sexo (qüestión que no premite pas de distinguir a os gais d'os bisexuals u d'una presona qui haiga quiesto prebar ista mena de relación), estarba millor preguntar-lis quála. seguntes ells mesmos, ye lur orientación sexual u por quál sexo se sienten mas atrayita. Seguntes William Rice (biologo d'a evolución en a Universidat de California), iste estudio presenta tamién o intrés d'amostrar que una gran parti d'a población no ye pas exclusivament heterosexual.